生平.崇祯三年（1630年）庚午科应天乡试举人。崇祯四年（1631年）联捷辛未科进士，授南京工部主事，补礼部主事，改云南道监察御史。为党人所忌。崇祯十一年冬，清兵破居庸关南下，宋学朱正巡按山东，至章丘时，济南告急。学朱急驰前往，上疏求援，杨嗣昌檄巡抚颜继祖移师德州，督军高起潜拥兵临清不救。学朱自叹必死，与布政使张秉文、副使周之训、翁鸿业，参议邓谦，盐运使唐世熊等守城。不久，城陷，学朱偕周之训力战南门城上，殉国。济南知府苟好善、推官陆灿、同知陈虞胤、通判熊烈献、历城知县韩承宣皆死。